
A deprivált települések lehatárolása Magyarországon

Kulcsszavak: depriváció, kedvezményezettség, kompozit mutató, települések
Dolgozatom a hazánkban tapasztalható hátrányos helyzet felkutatását tűzte ki céljául, melyhez a területi szintű deprivációkutatás módszertanát vettem segítségül. A téma aktualitását az adja, hogy a 2023-ban elfogadott területfejlesztési törvényhez nem tartozik olyan kormányrendelet, amely a kedvezményezettség státuszát megállapítaná. A szegénységkutatás általános irodalmának bemutatása után a magyarországi kedvezményezett települések besorolási módszerét taglalom a rendszerváltástól napjainkig.
 Elemzésemben először a ma is érvényes besorolási módszer alapján számítottam ki a deprivációs mutató értékét a magyar településállományra. Az e során tapasztalható nehézségek, mint például az adatok elérhetetlensége, alapján döntöttem úgy, hogy egy alternatív mutatót alkotok, mellyel más szemszögből ragadom meg deprivált településeket. A számításaimat a kormányrendeletben szereplő képletekkel végeztem el.
A két index alapján kapott eredmények szignifikánsan különböznek egymástól, ez leginkább az elmaradott települések elhelyezkedésében mutatkozik meg. Dolgozatom végén javaslatokat teszek a kormányrendeletben használt mutatókra, valamint a kutatásom során elért eredményeket összegzem.



